钦定古今图书集成/明伦汇编/家范典/第015卷 > 班固白虎通 > 《谏诤》
## 钦定古今图书集成/明伦汇编/家范典/第015卷 > 班固白虎通 > 《谏诤》

子谏父不去者，父子一体而分，无相离之法，犹火去
木而灭也。《论语》“事父母几谏，下言又敬不违。”臣之谏
君何取法？法金正木也。子之谏父，法火以揉木也。臣
谏君以义，故折正之也。子谏父以恩，故但揉之也。

又

君不为臣隐，父独为子隐。何以为父子一体而分，荣
耻相及，故《论语》曰：“父为子隐，子为父隐，兄弟相为隐
乎？”曰：然，与父子同义。故周公诛四国，常以禄甫为主
也。